Επαρχία του Τράπανι

Η Επαρχία του Τράπανι (, Pruvincia di Trapani στα Σιτσιλιάνικα) είναι μία Ιταλική επαρχία στο δυτικότερο άκρο της αυτόνομης Περιφέρειας της Σικελίας, στη νότια Ιταλία. Με τη Διοικητική μεταρρύθμιση (2015) η επαρχία του Τράπανι αντικαταστάθηκε από την "Ελεύθερη Διοικητική Κοινότητα του Τράπανι" με πρωτεύουσα το Τράπανι, τη δεύτερη σε πληθυσμό πόλη της επαρχίας μετά τη Μαρσάλα. 

Η επαρχία του Τράπανι έχει έκταση 2.469,62 τετραγωνικά χιλιόμετρα και πληθυσμό σύμφωνα με την Απογραφή του 2017 433.826 κατοίκους, έχει 24 κοινότητες. Περιλαμβάνει σημαντικές ιστορικές πόλεις και αρχαιολογικούς χώρους όπως η Σεγέστα, η Έρυξ, το Καστελβετράνο, το Άλκαμο και η Μοτύη. Το διπλανό νησί Παντελλερία φημίζεται για την παραγωγή κρασιού, στην επαρχία ανήκουν διοικητικά και οι Αιγάδες Νήσοι.Mencarelli, Fabio; Tonutti, Pietro (16 April 2013). Sweet, Reinforced and Fortified Wines: Grape Biochemistry, Technology and Vinification, σ.230 Η επαρχία του Τράπανι αποτελεί σημαντικό κέντρο αμπελοκομίας.The Italian Wine Guide, σ.327

Ιστορία

Η περιοχή που βρίσκεται σήμερα η επαρχία του Τράπανι πέρασε από πολλούς κατακτητές όπως η Καρχηδόνα, οι Έλληνες και η Ρωμαϊκή αυτοκρατορία. Το λιμάνι του Τράπανι γνωστό ως Δρέπανα κατοικήθηκε τα προϊστορικά χρόνια από τους Σικανούς και τους Έλυμους, τον 8ο αιώνα κατακτήθηκε από τους Φοίνικες και έγινε σημαντικό εμπορικό κέντρο. Μετά τους Φοίνικες πέρασε στους Καρχηδόνιους (260 π.χ.) και τους Ρωμαίους (240 π.χ.), η Ρωμαϊκή Δημοκρατία τους έδωσε τον τίτλο "Ρωμαϊκή Πολιτεία" και παρέμεινε Ρωμαϊκή μέχρι το 440. Οι Βάνδαλοι λεηλάτησαν την περιοχή τον 5ο αιώνα, πέρασε στη συνέχεια στη Βυζαντινή αυτοκρατορία και παρέμεινε σε αυτήν μέχρι την εποχή που κατακτήθηκε από τους Άραβες (830). Ο αυτοκράτορας Κάρολος Κουίντος έδωσε μεγάλα προνόμια στο Τράπανι τον 16ο αιώνα και έκτισε ισχυρά τείχη, το Τράπανι έγινε επίσημα πρωτεύουσα της επαρχίας (1817).Domenico, Roy Palmer (2002). The Regions of Italy: A Reference Guide to History and Culture, σ.293

Τοπογραφία

Η επαρχία του Τράπανι συνορεύει στα βόρεια με την Τυρρηνική θάλασσα, στα νότια με τη Μεσόγειο, στα δυτικά με τον Πορθμό της Σικελίας και στα ανατολικά με τη Μητροπολιτική πόλη του Παλέρμο και την Επαρχία του Αγκριτζέντο. Η περιοχή είναι περίπου επίπεδη με μοναδικές εξαιρέσεις το Όρος Σπαράγγι (υψόμετρο 1.110 μέτρα) και το Όρος Ινίτσι (υψόμετρο 1065 μέτρα), όλα τα υπόλοιπα υψόμετρα είναι κάτω από 1000 μέτρα.https://books.google.gr/books?id=VPrcsf4BsAIC&pg=PA262&redir_esc=y#v=onepage&q&f=falsehttps://books.google.gr/books?id=-qlUAgAAQBAJ&pg=PA173&redir_esc=y#v=onepage&q&f=false Το βορειοδυτικό τμήμα της επαρχίας είναι ανθεκτικότερο σε σχέση με το νότιο. Στην επαρχία του Τράπανι ανήκουν οι Αιγάδες νήσοι στην κοινότητα του Φαβινιάνα και το νησί της Παντελλερία που είναι το μεγαλύτερο νησί στις Σικελικές ακτές στην ομώνυμη κοινότητα. Οι Αιγάδες νήσοι αποτελούνται από τρία μεγάλα νησιά τη Φαβινιάνα, το Λεβάντσο και το Μαρέττιμο και άλλα δύο μικρότερα.Valdes, Giuliano (1 May 2000). Sicilia. Ediz. Inglese σ.57 Η επαρχία έχει επίσης πλήθος από μικρά ποτάμια και λίμνες.

 Κύριοι Δήμοι 

 Οικόσημο  Δήμος  Πληθυσμός (2005)  Έκταση (τ.χλμ.)  Τράπανι (Trapani)  70.872  271   Μαρσάλα (Marsala)  80.391  241  Ματσάρα ντελ Βάλλο (Mazara del Vallo)  50.377  275   Άλκαμο (Alcamo) 44.959  130   Καστελβετράνο (Castelvetrano) 30.369  206

Παραπομπές


Πηγές

Domenico, Roy Palmer (2002). The Regions of Italy: A Reference Guide to History and Culture
Mencarelli, Fabio; Tonutti, Pietro (16 April 2013). Sweet, Reinforced and Fortified Wines: Grape Biochemistry, Technology and Vinification
The Italian Wine Guide
Valdes, Giuliano (1 May 2000). Sicilia. Ediz. Inglese

Εξωτερικοί σύνδεσμοι

ISTAT 
Σικελία, Τουριστικός οδηγός (Στα Ιταλικά)
Σικελία, Τουριστικός οδηγός (Στα Γερμανικά)


Τραπανι